Haugbergfjellet naturreservat

Haugbergfjellet naturreservat ligger i Halden kommune, ca 21 km sørøst for Halden by. Det meste av området ligger mellom 160 og 180 meter over havet, og består av store myrer mellom slake fururygger. Det finnes også noe tett granskog, nesten uten karplanter over bunnmosen. Det er påvist enkelte sjeldne plantearter i reservatet, så som skjegglav, og dessuten den vedboende soppen Antrodiella pallasii som ikke er funnet ellers i Østfold. 

Det er et mangfoldig fugleliv i området, også med mer uvanlige arter som tretåspett, bøksanger, jerpe, storspove og trane.

Formålet med vernet er å bevare et område med hovedsakelig fattige skogtyper på grunnfjell over marin grense i Sørøst-Norge. Den store myra Blåmosen er intakt og en svært viktig naturtype i området. 

 Referanser 

Kategori:Naturreservater i Halden
Kategori:Verneområder opprettet i 2013